നോര്ക്കയുടെ ഇടപെടല് ഒമാനില് കുടുങ്ങിയ വിദ്യാര്ഥിനി നാട്ടിലെത്തി തൃശൂര്: രണ്ടുവര്ഷമായി മസ്ക്കറ്റില് കുടുങ്ങിയ വിദ്യാര്ഥിനിയെ നോര്ക്കയുടെ ഇടപെടല് മൂലം നാട്ടിലെത്തിച്ചു. തൃശൂര് സ്വദേശിനിയായ പെണ്കുട്ടി വെള്ളിയാഴ്ച നെടുമ്ബാശ്ശേരിയില് എത്തി. അതെ സമയം പെണ്കുട്ടി നേരത്തേ മാതാപിതാക്കള്ക്കൊപ്പം ഒമാനിലായിരുന്നു. എല്ലാവരും തിരിച്ചുവന്ന ശേഷം പെണ്കുട്ടി പഠനാവശ്യത്തിന് വീണ്ടും മസ്കത്തിലെത്തി വല്ജാത് കോളജ് ഓഫ് അപ്ലൈഡ് സയന്സ് എന്ന സ്ഥാപനത്തില് ചേര്ന്നു. ഇതിനിടെ കോവിഡ് വ്യാപിച്ചതോടെ കോളജ് അടച്ചുപൂട്ടി. ഹോസ്റ്റലും പൂട്ടി. ഈ ഘട്ടത്തിലാണ് കുട്ടിയുടെ ബന്ധുക്കള് പ്രവാസി സംഘം ജനറല് സെക്രട്ടറി കെ.വി. അബ്ദുള്ഖാദറുമായി ബന്ധപ്പെടുന്നത്. അദ്ദേഹം നോര്ക്കയുമായും മസ്കത്തിലെ ജീവകാരുണ്യ പ്രവര്ത്തകന് ജാബിര് മാളിയേക്കലുമായും വിഷയം പങ്കുവെച്ചു. നോര്ക്ക സി.ഇ.ഒ ഹരികൃഷ്ണന് നമ്ബൂതിരിഒമാനിലെ നോര്ക്ക നിയമസഹായ സെല് പാനലിലെ അഭിഭാഷകന് ഗിരീഷിനെ ചുമതലപ്പെടുത്തി. ജാബിറും ഗിരീഷും നടത്തിയ തുടര്ച്ചയായ ഇടപെടലുകള് ഫലം കണ്ടു. സ്ഥാപനത്തിന് പെണ്കുട്ടി ഫീസ് നല്കാനുണ്ടെന്ന കേസില് നിശ്ചിത തുക അവിടെ അടക്കുകയും പെണ്കുട്ടിയെ നാട്ടിലെത്തിക്കുകയുമായിരുന്നു.The post നോര്ക്കയുടെ ഇടപെടല് ഒമാനില് കുടുങ്ങിയ വിദ്യാര്ഥിനി നാട്ടിലെത്തി first appeared on MalayalamExpressOnline.